open-index/open-wikipedia-markdown huggingface dataset:
مجلس الوزراه

**مجلس الوزراه** هو مجلس فى الحكومه بيتكون من مجموعة وزرا و مستشاريين بيساعدوا و بيشتغلوا مع رئيس الوزراء عشان يحطوا سياسة الدولة و يخدوا قرارت سياسيه و اقتصاديه و اجتماعيه. فى النظام برلمانى. بيبقى رئيس الوزره هو المسؤل و اللى بيتحكم فى البلد , و رئيس الجمهوريه او الملك منصب شرفى و ممكن يبقى ليه نفوذ سياسى بس محدود, مجلس الوزره بيبقى هو اللى بيحكم البلد فى الاساس.
## تشكيل مجلس الوزراء
ويتشكل فى العاده مجلس الوزراء من الوزراء لوزارات بتتغير اساميها حسب الدولة:
* رئيس الوزراء
* وزير الدفاع
* وزير الخارجيه
* وزير الداخليه
* وزير العدل
* وزير الماليه
* وزير الاستثمار
* وزير التربيه والتعليم
* وزير التعليم العالى
* وزير الطاقه
* وزير التخطيط
* وزير التجاره والاقتصاد
* وزير التموين
* وزير الاعلام
* وزير الثقافه
* وزير المواصلات
* وزير الصحه
* وزير الزراعه
* وزير الصناعه
* وزير السياحه
* وزير البلديات
* وزير دوله أو اكتر
* الناطق الرسمى

تصنيف:حكومه
تصنيف:وكالات حكوميه
الكاميرون

**الكاميرون** او جمهورية الكاميرون, دولة اتحادية فى وسط افريقيا, بعتبر منطقة انتقالية بتفصل بين وسط افريقيا وغربها.استقلت من فرنسا فى 1 يناير 1960.

## مصادر

الكاميرون
تصنيف:بلاد افريقيا
تصنيف:بلاد الاتحاد الافريقى
تصنيف:دول مسيحيه
كشرى

thumb|250px|صحن كشرى و تقليه

thumb|left|250px|صحن كشرى

**كشرى** **Koshari**  اكله من اشهر الاكلات المصريه بيتكون من رز و عدس و مكرونه و حمص و تقلية بصل و صلصة طماطم و شطه و توم و خل  . الكشرى من الأكلات المصريه المشهوره بيتعمل فى البيت و  فيه مطاعم كتيره جوا و برا مصر بتبيع كشرى مصرى.

فيه كتير فى كل مصر مش بس اسكندريه بيعملو"كشرى اسكندرانى" متكون من رز و عدس اصفر (يعنى مقشر من غير جبه) و صلصة طماطم و  تقلية بصل من غير مكرونه و بيتاكل مع سلطة طماطم و خيار و فلفل و بصل. الكشرى اللى بيسموه اسكندرانى المتكون من رز و عدس و تقليه من غير مكرونه هو اصل الكشرى فى كل  مصر مش بس اسكندريه.

## انواع الكشرى المصرى
* **كشرى من غير مكرونه** زى اغلب البيوت يعنى كشرى اسكندرانى : رز و عدس اصفر و ملح و فلفل و كمون و شطه و بصل و توم و خل و صلصة طماطم و تقلية بصل و سلطة طماطم. فيه بيحطو معاه بيض مزعلل يعنى بيض اتسلق و اتقشر و اتقلا فى سمنه
* **كشرى بمكرونه** زى اغلب المحلات : رز و عدس اصفر و عدس بجبه و  مكرونه و حمص و ملح و فلفل و كمون و صلصة طماطم و تقلية بصل و خل بتوم و شطه . فيه بعض المحلات حسب الطلب بيحطو عليه حتت كبده او لحمه مفرومه او حتت سجق او حتت لحمة فراخ او تونه او غيره

## عمل كشرى من غير مكرونه زى اغلب البيوت يعنى كشرى اسكندرانى

* طاسه حط فبها زيت دره او غيره عشان ما تلزقش و كميات متساويه من رز و عدس اصفر عليهم شوية شعريه و حط عليهم صلصة طماطم و ملح و فلفل و كمون و حتت بصل و توم و شوية خل و شوية شطه و عصير لمونه و فوقهم شوية زيت دره او غيره و مايه مغليه و قلبهم و غطيهم و حطهم علا نار لغاية ما الكشرى يستوى
* قطع بصل حتت صغيره او افرمه و اقليه فى زيت لعمل التقليه
* اعمل سلطة طماطم و خيار و فلفل اخضر (او اصفر و احمر) و بصل و اعصر عليهم لمونه

## عمل كشرى بمكرونه زى اغلب المحلات
* طاسه حط فيها زيت دره او غيره عشان مايلزقش فيها الاكل
* حط كميات متساويه من رز و عدس اصفر و مكرونه مرمريه و عليهم شوية شعريه و شوية عدس بجبه و  شوية حمص طبيخ
* حط عليهم رشة ملح و فلفل و كمون و شطه
* جط عليهم شوية توم مفروم و خل و عصير لمونه
* تتخلط المكونات ببعض و تتحط عليها زيت زى زيت دره و مايه مغليه و تتقلب و تتحط علا النار لغاية ما المايه تنشف و الكشرى يستوى

## عمل تقلية كشرى
* بصل يتقطع حتت صغيره او يتفرم و يتقلا  فى شوية زيت زى زيت دره لغاية ما لونه يبقا بنى.ممكن يتحط عليه حتت توم و حتت فلفل اخضر.

## عمل صلصة كشرى
* عصير طماطم او صلصة طماطم معلبه يتحط عليها شوية ملح و فلفل و كمون و مايه و تتغلا.

## عمل شطة كشرى
شطه عليها مايه و تتغلا

## عمل دقة كشرى
خل عليه توم مفروم او مدقوق عشان كدا سموها دقه

## صور

thumb

thumb

thumb

thumb

thumb

## اكلات رز
* رز معمر
* رز بشعريه
* رز مفلفل
* صياديه
* شركسيه
* فته
* رز بلبن

## اكلات عدس
* شوربة عدس

## مصادر

تصنيف:رز مصرى
تصنيف:مطبخ مصرى
تصنيف:اكل مصرى
تصنيف:اكل
حكومة الظل

تصغير|200بك|يسار
**حكومة الظل** هى الحكومه اللى مش موجوده على الخريطة التنفيذية فى الدولة, بس بتتشكل و بتتعمل من حزب او اكتر من حزب معارض للحكومه الموجوده, و بتبقى جهازها عشان لما الحكومه اللى موجوده, يطلعوا على طول و يعملوا حكومه جديده.

تصنيف:فلسفه سياسيه
مغامرات تان تان

[280px|left|thumb|الشخصيات الرئيسيه فى مغامرات [تان تان.]]

**مغامرات [[تان تان]]** (بالفرنساوى Les Aventures de *Tintin*)  هيا كوميكس بلچيكيه يعنى حكايات مرسومه الفها و رسمها هرچيه فى پلچيكا و اترجمت اتنشرت فى دول كتيره اوى

## مؤلف
* من تأليف الكاتب البلجيكى هيرچيه *Hergé* (),
* اسمه الاصلى Georges Prosper Remi چورچ پروسپر ريمى.

## تاريخ
ظهرت سلسله المغامرات دى فى بدايه ملحق الاطفال من جرنان القرن العشريين البلجيكيه اللى كانت بتتكتب باللغه الفرنساوى فى 10 يناير 1929, و انفصلت بعدين عن الجرنان  و اترجمت للغات كتيره و اشهر بطل المغامرات فيها و هو الصحفى تان تان.

## تانتان Tintin

تانتان Tintin صحفى مغامر يبحث عن حل القضايا الصعبه بمساعدة صاحبه كابتن هادوك المشهور بعشقه للخمره و البروفيسور تورنسول  الدايم السرحان و الكلب " ميلو " Milou
* بالانجليزى Tintin يتنطق تينتين
* مجلة سمير فى مصر سمته تم تم لكن مجلة تان تان فى مصر سمته تان تان

## ميلو Milou
* ميلو  بالفرنساوى Milou كلب ابيض 
* فى الانجليزى سموه Snowy
* فى مجلة سمير احتفظو باسم ميلو

## كابتن هادوك Haddock
كابتن هادوك Haddock بحار حاطط كاپ كاپتن و بيدخن پايپ و بيشرب خمره باستمرار و رغم كدا ريس جمعية منع الخمره
* فى الانجليزى احتفظو باسمه Haddock
* فى مجلة سمير فى مصر احتفظو باسمه كاپتن هادوك

## تورنسول Tournesol
* تورنسول بالفرنساوى يعنىsunflower بالانجليزى يعنى عباد الشمس بالمصرى
* بروڤسير سرحان و مش بيسمع كويس بيعتمد علا پندول فى اتخاذ قراراته 
* فى الانجليزى سموه بروفسور كالكولوس
* اخترع اجهزه زى سلاح موجات فوق صوتيه و غواصه يركبها واحد بس و صاروخ للقمر

## دپونت و دپوند Dupont et Dupond
دپونت و دپوند Dupont et Dupond اتنين مخبرين خيبانين شكل بعض مفيش فرق بينهم غير شكل الشنب . فى الانجليزى سموهم Tomson   and Tompson . فى مجلة سمير سموهم تيك و تاك.

## فى مصر
فى مصر مغامرات  ”تان تان“ كانت بتتنشر فى "مجلة سمير" 
* سمو تانتان Tintin "تم تم".  فى مجلة سمير
* سمو  دبونت و دبوند Dupont et Dupond تيك و تاك فى مجلة سمير
* صدرت فى مصر سنة 1971 مجله تان تان مترجمه لفتره. احتفظت باسم تان تان بدل تم تم فى مجلة سمير

## صور

## شوف كمان
* تان تان

## لينكات برانيه
* '''موقع تان تان'''

## مصادر

تصنيف:كوميكس
تصنيف:شخصيات خياليه
كبت سياسى

تصغير|200بك|يسار
**الكبت السياسى** مصطلح بيتوصف بيه بيبقى الفرد او المجموعه حاسيين انه محروم و ممنوع من انه بيعبر عن رأيه او افكاره عموما والسياسيه بالخصوص. الكبت السياسى موجود فى البلاد اللى بتمنع , او بتدى مساحه صغيره جدا , الحقوق المدنيه و الحريات المدنيه للفرد و منع او تقيد حرية التعبير و انتهاكات لحقوق الانسان و تعذيب و سجن و التخويف الناس و ممكن توصل لحد قتلهم , للمعارضيين لافكار و سياسه النظام الموجود المسيطر على البلد و غالبا بيبقى محدش عايزه او طايقه فى البلد, الا اذا كان الكبت موجه لمجموعات بعينها مش على اهل البلد كلهم,. الكبت السياسى المنظم ديما بيستخدم ف الدول الديكتاتوريه و من نظام الحزب الواحد و البلاد اللى عملا نفسها ديموقراطيه و بتستخدم البوليس او الجيش انه يقوم بعمليات القمع و التعذيب ضد الناس اللى معارضينها و بيسببوا ليهم كبت سياسى. الكبت السياسى بيزيد و بيتكون عند الشعوب بالوقت و كل ما الوقت بيزيد كل ما الموضوع بيكبر و بيخلى اهل البلد اللى بيتعملهم كبت , يخافوا يتكلموا او يشتغلوا فى السياسه مش عشان هما مش عايزيين بس عشان خايفيين من النظام و من اللى ممكن يحصلهم بسبب الموضوع دا , بس فى درجة معينه من الكبت السياسى الناس بتبقى مستبيعه و ممكن تقوم بأى حاجه ضد النظام من ثوره او شغب او اعمال عنف و تخريب ضد الحكومه و اللى مستفيديين منها.الثورات غالبا بتبقى نتيجة الكبت السياسى و طلوع افكار سياسيه و اجتماعيه جديده بتدى امل و حلول للشعوب المقهوره عشان يبقى عندها مستقبل احسن.

تصنيف:مصطلحات سياسيه
تصنيف:فلسفه سياسيه
استبداد الاغلبيه

تصغير|200بك|يسار
**استبداد الأغلبيه** مصطلح و جملة بتتقال و بتستخدم فى المناقشه على الديموقراطيه و حكم الأغلبيه وفيها بيتم انتقاد تطليع و تنفيذ قرارات من حزب الاغلبيه , اللى بيبقى الحزب الحاكم, وانه بيطلع قنوانين و قرارات بتضر الافراد او المجتمع كله عشان القرارات دى فى صالحه , او انه يغصب الناس على تنفيذ حاجات مش مقتنعيين بيها عشان هو بس حزب الاغلبيه.

تصنيف:ديموقراطيه
تصنيف:مصطلحات سياسيه
اكيرا كوروساوا

thumb|200px

**اكيرا كوروساوا** (23 مارس 1910 - 6 سبتمبر 1998) (يابانى: 黒澤 明 , و سعات بتتكتب 黒沢 明 |Kurosawa Akira|). كان مخرج يابانى عظيم اشتهر لما فيلمه "راشومون" خد احسن فيلم فى مهرجان فينسيا سنة 1950 و زادت شهرته طحن بقى بعد فيلمه "الساموراى السبعه" اللى اتعمل على اساسه دستة اشرار و مدافع نافارون و فلم كلينت ايستوود "من اجل حفنة دولارات" متاخد من فيلمه "يوجيمبو" ..
اسس للمدرسة اليابانية بايقاعها الهادى و عمق الفكرة الانسانية اللى بتبقى ورا العمل.اثر فى مخرجين كبار جدا زى ستيفن سبيلبرج و فيللينى و انجمار برجمان و برناردو برتيلوتشى و فرانسيس كوبولا.

اكيرا كوروساوا
تصنيف:مواليد 1910
تصنيف:وفيات 1998
تصنيف:مخرجين يابانيين
تصنيف:سينيما
حبك نار

**حبك نار**

  
## كلمات
حبك نـار .. بعدك نـار

قربك نار .. و أكتر من نار

نار يا حبيبى نار

حبك نار مش عايز اطفيها ولا اخليها

دقيقه تفوتنى ما احسش بيهـا

نار يا حبيبي.. نار صحتنى .. نار خلتنــي

احب الدنيا واعيش لياليها

نار يا حبيبى نار

يا مدوبنى بأحلا عـذاب

بابعت لك بعنيّا جـواب

مش لوم يا حبيبى ولا عتــاب

مش اكثر من كلمـة آه

آه يا حبيبى بحبك.. آه .. آه يا حبيبى بحبك

آه لو تعرف اللى انا فيه

والشوق اللى غلبت اداريه

كان قلبك يسهر لياليـه

مع قلبى ويقول له آه

آه يا حبيبى بحبك.. آه ..آه ياحبيبى بحبك

نار يا حبيبى نار

بعدك نار..قربك نار ..و اكتر من نار

حبك نار.. نار .. نار ياحبيبي


## شوف كمان

* ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
ابو عيون جريئه

ابو عيون جريئه
## كلمات الأغنية

قولوا له قولوا له قولوا له قولوا له الحقيقة

قولوا له بحبه بحبه من اول دقيقة

قولوا له بحبه و متوّهنى حبه

فى بحوره الغريقة ابو عيون جريئة

كان مالى ما كنت فى حالى متهنّى بقلبى الخالي

فات رمشه الجريء و ندهنى وفى أجمل عيون توهني

قولوا له ندهنى ليه حيرنى و شغلنى عليه

بالحب اللى زايد و الشوق اللى قايد

من اول دقيقة ابو عيون جريئة

فات جنبى و عيونه حبايبي

نسّونى اللى عايشين جنبي

بصيت له قوام حبيته

و بفرحة عينيا ناديته

قولوا له يقول لعينيه ايه اخرة دا كله ايه

يا يصحى لى قلبه يا ينسينى حبه

لعيونه الجريئة ابو عيون جريئة

طال شوقى و طال تعذيبي

و لامتى حدارى لهيبى لهيبي

أوصف له غرامى دا كله

و فى اول مقابلة حقوله

أحلف له بليالى الشوق

و نجوم السما اللى فوق

ازاى قلبى حبه و البال انشغل به

من اول دقيقة ابو عيون جريئة



تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
البحر الكاريبى

thumb|left|350px|خريطه بتوضح مكان بحر الكاريبى

**البحر الكاريبى** او بحر الأنتيل لما كولمبس راح لغرب القارة الاوروبية يكتشف طريق لآسيا لقى الشطوط دى سنة 1490

## جغرافيا
ده البحر من اكبر بحار العالم يحده من الشمال جزر الأنتيل الكبرى كوبا و چامايكا و پويرتو ريكو و فى الشرق شوية جزر صغيرة ( جزر الانتيل الصغرى و من الجنوب و الغرب دول امريكا الوسطى بنما و كوستاريكا و هوندوراس

البحر الكاريبى
صحرا

[تصغير|يسار|ده جغرافيا افريقيا, وبيطلع لون [صفراء بيدل على الصحرا فى منطقه صحرا كبرى.]]
ال**صحرا** "نظام بيئى" من المنظومات السبعه و فيه امطار و سحب قليلة جدا و تركيبته الجيولوجية بتبقى يا اما رملة يا اما صخور

## النظام البيئى - الحياة

درجة الحرارة فى الصحرا الكبرى بتتفاوت ف الشتا من 5 درجات تحت الصفر ل35 درجة الضهر و ف الصيف بتوصل لخمسين درجة،
فيه نباتات قليلة قدرت تتكيف مع درجات الحرارة العالية و قلة الميه زى الصبار و النخيل و الزتون و كائنات حية : من الحشرات الجراد . من الزواحف الجيلا العملاقة و التعابين و العقارب و العناكب و من الطيور بعض انواع نقارى الخشب توجد فى الصحارى مختبئة تحت الاعشاب زى عدّاء الطريق اللى فى صحارى امريكا و اللى اتعملت عليه مسلسلات كرتون مشهورة ، و فى صحارى الشرق الاوسط و افريقيا نلاقى نوع صغير من البوم اسمه البومة الفرعون و الصقور و من الحيوانات الغزلان و الجمال و انواع من التعالب.
left|300px
بعض قبائل البدو الرحل بيسكنوا الصحرا. الصحرا اللى ف غرب الدلتا هى بداية اكبر صحرا فى العالم و اللى الجانب بيسموها "ساهارا" - الصحراء الكبرى- و بتمتد لغاية المحيط الاطلسى -المغرب
  
فيه قبائل بدو كتير تسكن الصحارى و اهم سكانهم عندنا قبائل اولاد على و اكبر القبائل فى الصحرا الكبرى هما قبائل الطوارق.
كل قارة فيها صحرا او اتنين الا اوروبا.

## نظم البيئة السبعه
اذا كان العالم بيتقسم لسبع نظم بيئية
كل واحد فيهم له درجة حرارة و نباتات و كائنات حية معينة و النظم البيئية دى
هى Tundra
-Taiga
-Temperate forest
-Tropical rainforest
-Desert
-Grassland
Ocean biome-

left|300px
left|300px
left|300px

صحرا
تصنيف:اكوسيستيم
تصنيف:جيومورفولوجى
المديون

تصغير|200بك|يسار
**المديون** (بالانجليزى:debtor), دا اسم بيقال ,فى القانون و فى الاقتصاد, على الشخص او الكيان ( شركة , حكومة, مؤسسة) اللى عنده فلوس لحد تانى , اللى بيبقى عايز الفلوس بيتسمى الداين. لو المديون اخد سلفه من بنك او جهة او شخص تانى بيتسمى فى الحاله دى مستلف و عليه فلوس لحد تانى, اللى بتسمى الداين. فى حالة لو المديون اخد سلفه من حد بيتسمى مستلف (بالانجليزى: borrower). لو المديون عجز انه يسدد الديون اللى عليه فى الوقت المتفق عليه مع الداين , من حق الداين انه ياخد كل الاجرائات القانونيه ضد المديون عشان ياخد حقه منه.

تصنيف:محاسبه
تصنيف:اقتصاد
كلمه مستعاره

تصغير|200بك|يسار
**الكلمه المستعاره** (انجليزى: loanword ; فرنساوى: emprunt lexical) هى كلمه بتستعيرها لغه من لغه تانيه زى ماهى و بيبقى ليها نفس المعنى ، زى زى كلمة ”كومبيوتر“ فى المصرى ، او كلمة " مكوك " فى العربى اللى مستعاره من الكلمه ”Մաքոք“ \ماكوك\ الأرمينى.

الكلمات المستعاره فى العاده كلمات علميه او ادوات و الات متصنعه فى حضاره تانيه زى اوتوموبيل و ساتاليت و تلفزيون و راديو و تلفزيون و سيشوار و انثروبولوجيا و بيولوجيا و بيانو و غيرها كتير.

فى اللغات ممكن كمان ان مصطلحات تستعار عن طريق ترجمتها الحرفيه مش باستخدامها بنطقها الاصلى . بالانجليزى بتتسمى العمليه دى " كالك calque " زى زى فى الانجليزى بيتقال " flea market " يعنى " سوق البراغيت " و هو سوق لبيع الروبابيكيا و الكراكيب و هو مصطلح مترجم حرفى للانجليزى من الفرنساوى " marché aux puces ".

## ملاحظات

تصنيف:لغويات
الداين

تصغير|200بك|يسار
**الداين** او الديّان او صاحب الدين (بالإنجليزى:creditor ) فى الاقتصاد و القانون بيبقى هو الطرف اللى سلف المديون الفلوس اللى محتاجها. الداين بيبقى دايما عايز فلوسه بأسرع وقت ممكن , ومن حقه ياخد الاجراات القانونيه اللزمه عشان يرجع حقه من المديون اذا مدفعش الفلوس اللى عليه فى الميعاد المتحدد لكدا.

تصنيف:اقتصاد
تصنيف:محاسبه
عمرو خالد

thumb|left|عمرو خالد

**عَمْر محمد** حلمى خالد (5 سبتمبر 1967 الاسكندرية-) داعية اسلامى، ومعروف باسم عمر خالد. كانت بداية حياته الدعوية فى مصر مع بداية القرن الحالي، و هو مشهور فى بلاد اسلاميه. و هو معروف برضوا بتشجيج المسلمين للعيش مع الغرب فى سلام.

## القنوات اللى بيظهر فيها

* اقرأ (قناة اسلامية اجتماعية)
* الرسالة (قناة اسلامية اجتماعية)

تصنيف:مواليد 1967
تصنيف:اعلاميين مصريين
تصنيف:اسلام
تصنيف:اسكندرانيه
تصنيف:مصريين مع ثورة 25 يناير
تصنيف:متعلمين فى جامعة القاهره
جامع

**جامع** () او ****  او **مصلى** , هو مكان المسلميين بيمارسوا فيه الطقوس الدينيه و الصلوات, بما فيهم صلاة الجمعه. اتسمى جامع عشان بيجمع الناس فى ذكر الله و الصلا. فى ناس بيسموه جامع عشان المسلم هناك بيسجد لله و هو بيصلى. فيه صلوات معينه بتتصلى فى الجماعه او فى الجامع زى صلاة الجمعه. المسلمين بيعرفوا ان وقت الصلاه جه و يروحوا الجامع بعد ما الادان بيأدن. اغلب الجوامع, بالخصوص الكبيره منها, بتتميز بشكل معمارى جميل.

thumb|300px|جامع و مدرسة السلطان حسن من ابدع الجوامع.

الجامع فى العاده ليه مأذنه لكن مش شرط ان الجامع يكون له مأذنه و ممكن يكونله اكتر من مأذنه. من اشهر انواع المآذن دى و اجملها المآذن المملوكيه فى مصر و من اشهرها جامع الغورى فى القاهره و المآذن العثمانيه فى تركيا زى فى جامع السلطان احمد فى استنبول اللى بتتميز برفعها. فيه جوامع بتبقى للصلا بس و فيه جوامع بتتقال فيها خطب الجمعه ، و فيه جوامع بتبقى فيها انشطه اجتماعيه و مدارس دينيه و مكتبه و عشان كده كانت بتتسمى ساعات مدرسه ، من اشهر المدارس دى مدرسة الناصر محمد بن قلاوون و مدرسة السلطان حسن فى القاهره. الجامع الجامع هو الجامع الرئيسى و كان فى العاده بتبنيه الدول الناشئه و من اشهر المساجد الجامعه دى فى مصر كان جامع عمرو بن العاص و جامع احمد بن طولون و الجامع الازهر.

## جاليرى

تصنيف:اسلام
تصنيف:جوامع
تصنيف:مبانى عباده
رهن

تصغير|200بك|يسار
**الرهن** (إنجليزى: mortgage), مصطلح بيتقال فى القانون و فى الاقتصاد, هو نقل حق الملكيه ( مهما كانت عقار او ارض او عربيه) للجهة او الشخص اللى سلف. الشخص اللى طلب القرض بقى بيتعبر مديون للشخص اللى سلفه , اللى بيتسمى الداين. الرهن بيبقى من حقوق الداين عشان يحمى حقوقه و يضمن ان المديون. اللى سلفه الفلوس يرجع الفلوس اللى عاليه, لو مرجعهاش, ملكيه الحاجه المرهونة بتتنقل رسمى للداين و بتقل قيمة الديون اللى عايزها من المديون, وممكن ميبقاش عايز حاجه, حسب سعر الرهن دلوقتى مقارنه مع سعر السلفه.

## انواع الرهن

الرهن بيتقسم انواع زى:
* رهن عقارى

## شوف كمان

* سلفه
* المديون
* الداين

تصنيف:اقتصاد
تصنيف:مصطلحات اقتصاديه
تصنيف:محاسبه
صيدله

[left|thumb|الصيدلة فی [براج|براغ]]
**الصيدلة** هى العلم اللى بيجمع علوم الصحة مع كيميا الادوية و الصيدلى مهمته اتطورت من تحضير و صرف الدوا، لحد ما يشارك فى احسن انظمة تحسن صحة المجتمع و تقلل أثار الادوية الجانبى. و امتد دوره ف بعض الدول لتقرير الفعالية القصوى للمرضى اللى على سراير المستشفيات.
## تاريخ الصيدلة
طول عمر الانسان مشغول باللى بيحصل جوا جسمه و دايما كان بيدور على حاجة تخليه يعيش للأبد. دستور الدوا "الفارماكوبيا" هى الدستور اللى فيه معيار جودة المواد و كمياتها ف كل الادوية.
اول دستور أدوية كتبوه المصريين القدام بتوع العيلة الحديثة لأن قبل كده كان بيتنقل من بؤ لبؤ و لما خلصت الاسره المتوسطة ضاعت كل المعلومات المهمة فابتدوا يجمعوها و يدونوها ما بين 1850 و 1200 ق م. فى دراسة ف جامعة مانشستر لقوا ان الوصفات دى هى اللى لسة بيعملوها اهل سينا ف الطب الشعبى.
ابن سينا و البغدادى مسويح الماردينى اللى عاش فى القاهرة الفاطمية اسسوا لعلوم الصيدلة الحديثه و استخدموا (حامض السلسيليك) و قطروا المياه.
## دساتير الدوا "الفارماكوبيا"فى العصور الحديثة
اهم اتنين: دستور الدوا بتاع امريكا 1 و دستور الدوا البريطانى " 2.
## دستور الدوا المصرى - الفاركوبيا المصرية
*مصر هى الوحيدة اللى أصدرت دستور دوا مكتوب بالعربى اخر نسخة منه كانت 1985 و مع انهيار المؤسسة البحثية و التعليمية ف مصر و اهتمام ادارة الصيدلة فى فترة الخصخصة بالمستورد بس و لو كان اكتشاف مصرى يسجلوه ف امريكا او اوروبا و بعد كده مصر تستورده.* دستور الدوا المصرى هو نتيجة مجهودات كبيرة لهيئات و علوم اتطورت و نودى بيه فى نهاية الستينات و اتعمل منها تلات طبعات اخرهم سنة 1985. فى اى مكان فى العالم لو اشير لدوا الكلى اللى مستخلص من الخلة "مواد خللين و فيزناجين" بيشار لإنهم على معايير دستور الدوا المصرى.

صيدله
چناكليس

**چناكليس** ( Gianaclis) حى فى مدينة اسكندريه فى مصر. الحى فى "منطقة الرمل" بين مناطق زيزينيا ،باكوس, لوران، و سان ستيفانو. و فيه محطة ترام چناكليس.

## تاريخ الحى

اسم حى چناكليس علا اسم شركة چناكليس . الحى دا سكنه مشاهير اشهرهم الملكه فريده ملكة مصر السابقه مرات الملك السابق فاروق الاول, كان لعيلتها قصر فى المنطقه بس اتهد مع قصور كتيره بسبب الاهمال و مع الوقت, و فرغلى باشا, اللى كان اشهر تاجر قطن فى مصر و كان بيتلقب بملك القطن.المنطقه فيها لحد دلوقتى مجموعه قصور و فيلات قديمه جميله و معموله بفن معمارى حلو و متنوع.

## سبب التسميه
اسم حى چناكليس علا اسم شركة چناكليس

## شوف كمان
* مناطق و احياء اسكندريه
* محافظة اسكندريه

## لينكات برانيه
* 

## مصادر

تصنيف:مناطق و احياء اسكندريه
تصنيف:اسكندريه
لوران

حى و منطقه **لوران** بتعتبر من الأحياء الراقيه فى مدينة اسكندريه بمصر. الحى موجود فى "منطقة الرمل" بين أحياء و منطقة السيوف، جناكليس، و حى سان ستيفانو و ڤيكتوريا. ويضم محطة ترام لوران وبتعتبر فيه جزء من كلية فيكتوريا , اللى هى من اشهر و اقدم مدارس اسكندريه , واللى اتخرج منها ملوك و مشاهير كتير زى الملك حسين و عمر الشريف. الحى و المنطقه اتسموا بالاسم دا نسبه للخواجه ادوارد لوران ,صاحب مصانع الدخان و السجاير ,المشهور وقتها, و اللى كان من اول سكان المنطقه والحى ويشغل قصره دلوقتى  مدرسة لوران الثانويه للبنات.

## سبب التسميه

## مشاهير من الحى

## شوف بارده
* مناطق و احياء اسكندريه
* محافظة اسكندريه
## لينكات برانيه
* 

## مصادر

تصنيف:مناطق و احياء اسكندريه
اشتراكيه علميه

الاشتراكيه العلميه، (الشيوعيه دلوقتى) نظام بيبتدى بالراسماليه. و احتكار طبقة البورجوازيه و سيطرتها على وسايل الانتاج و بعدين تظهر اشتراكيه و تحاول تنافس الراسماليه, و بعدين تطلع الشيوعيه. و لما الدولة الراسماليه المطلقه تبتدى تقع, الملكيه لوسايل الانتاح حتتحول لملكيه عامه لكل الناس, و حتتطبق الاشتراكيه العلميه, اللى هى نتايج اعمال ثوريه, بتفرضها التطورات الراسماليه لما تدخل فى مرحلة الاحتكار المطلق و تتسبب فى مشاكل كتير. الاشتراكيه العلميه بتعتبر من اهم مبادىء الماركسيه. الماركسيين بيشوفوا ان الاشتراكيه العلميه هى التطور التاريخى و الطبيعى للعلاقات الاقتصاديه و بيرتبوا احداث التطور التاريخى زى كده:

# المشاعيه (وقت ما الانسان القديم كان موجود وكل حاجه ممكن يعملها او يتحكم فيها بنفسه)
# العبوديه
# الاقطاعيه
# الراسماليه (ظهور الراسماليه)
# راسماليه تنافسيه
# الراسماليه اللا قوميه (الكوسموبوليتيه) (زى شركات المالتى نايشونال)
# الامبرياليه
# الاشتراكيه
# الشيوعيه اللى حتتطبق الاشتراكيه العلميه.

بس بيشوفوا ان الشيوعيه مش حتبقى اخر حاجه و الدنيا حتتطور و تتغير و حتطلع حاجات جديده.

تصنيف:اشتراكيه
تصنيف:شيوعيه
يهون الله يعوض الله (السقايين)

السقايين
  
## كلمات
يهون الله يعوض الله ع السقايين دول شقيانين

متعرفتين م الكوبانية

خواجاتها جونا حايطفشونا ليه بيرازونا دي صنعة أبونا

ماتعبرونا ياخلايق

عملوها فينا طيب رضينا مايلزقونا ويشغلونا

وينفعونا ياخوانا

اشمعنى يعني ياولوويني ياكلوا الصينية وياخدوا الماهية

م الكوبانية علاولا

وابن البلد دي يطفح الدردي مايتعدلشي يمكن مايطولشي

يتعشى طرشي يعوض الله

يعوض الله ويهون الله داحنا بنسير حسبة بتباشير

وشكوكنا كتير واهيه ماشية

يهون الله يعوض الله ع السقايين دول شقيانين

متعرفتين م الكوبانية

خواجاتها جونا حايطفشونا ليه بيرازونا دي صنعة أبونا

ماتعبرونا ياخلايق

دي شركة غلسة ميتها نجسة تلقاها حدقة وخضرة وزرقة

وقال ايه رايقة دي لهجة

اخيه عليها بيحطوا فيها كربونات ونبيت وفوسفات كبريت

وبودرة عفريت هاأوأو

يابنت ياللي واقفة على البهلي ماتندهي لي دي ميتي نيلي

إشربي وإدعيلي يعوض الله

روحي الوي بوزك فى وش جوزك خليه يطير ويجيب لك زير

وانزلي تكسير فى الحنفية

يهون الله يعوض الله ع السقايين دول شقيانين

متعرفتين م الكوبانية

خواجاتها جونا حايطفشونا ليه بيرازونا دي صنعة أبونا

ماتعبرونا ياخلايق


## شوف كمان

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
اشنجر دامولينا

**اشنجر دامولينا** اغنيه مصريه الفها امين صدقى و لحنها و غناها سيد درويش مع فرقة على الكسار فى مسرحية اللى فيهم سنة 1921

## كلمات


اشنجر دامولينا ياربى مسكجينا

يا شيخ دا احنا كفايه رضا ربك علينا

ياما بنقاسى يا بهوات و ياما الناس يعايرونا

علا خدمتنا للخواجات و للمدامات و لامونا

يهودى تركى يابانى

فى اكل العيش يا اخوانى

مافيش مسلم و نصرانى

.....

اهىء اهىء اهىء اهىء اهىء اهىء اهىء اهىء

اهىء اهىء اهىء اهىء اهىء اهىء اهىء اهىء لهىء اهىء

.....

هجرنا بلاد ابونا و نخلاتنا و عيالنا

ياريت اللى جابونا سابونا هناك فى حالنا

ياهوه حتا المزينين و صبيانهم لهم نقابه

و احنا كومنده بوابين و ليه نفضل كدا غلابه

ماسونيه و بلشفيه ايه ماهو احنا اللى خلقناها و منا فهمو معناها

.....

اهىء اهىء اهىء اهىء اهىء اهىء اهىء اهىء

يا ناس دى العبوديه ضد الانسانيه

مادام دا شىء غريزى ياهوه فيكم و فيا

لحد امتا يا اخواننا ما بين يحيا و ما يحياشى

يا اسيادنا اسمعو منا نصيحه كدا ع الماشى

برابره ايه يا شيخ و عبيد

مادام قلبك كدا و شديد

مسير العبد يبقا سيد

.....

اهىء اهىء اهىء اهىء اهىء اهىء اهىء اهىء

اهىء اهىء اهىء اهىء اهىء اهىء اهىء اهىء اهىء اهىء


## مصادر

تصنيف:اغانى باللغه المصريه
تصنيف:اغانى سيد درويش
تصنيف:سيد درويش
تصنيف:كلمات اغانى
ع النسوان ياسلام سلم

**ع النسوان ياسلام سلم** اغنيه مصريه الفها بديع خيرى و لحنها سيد درويش و غنوها سيد درويش و حياه صبرى
 
 

## كلمات
ع النسوان ياسلام سلم مافيش كدا ابدن بهجه

دا احنا الوارثين يافندم ضاربين الدنيا طبنجه

يا حبيبتى ديدى جتتى ساحت و الحب آه نط فى وشى

و دى ساعة الحظ ان راحت ابدن ما تتعوضشى

كل الأطيان لو ضاعت فى بوسه ما نستخسرشى

.....

مين يشوفنا بالذمه و لا يطلعشى من دينه

و اللى يعمل لنا حشمه خليه يتلها علا عينه

.....

ستات من احسن فورمه دا احنا النتايات الفينو

لا تقول شنجر و لا بنجر و لا كورسال و لا كازينو

السح النح يا مون شير كل دا احنا بدعينه

.....

احيه علا مصر احيه شوف شبانها و بناتها

بسلامته عامل لى چانتيه عايش ويا بسلامتها

وطن ايه بجه و سخام ايه بكرا تبان له لبتها

و البنك يطب عليه يشفط الاطيان كلتها

يسرح بئا سيدنا البيه بمخلل و آدى اخرتها

.....

ده كلام ملاحيس ما يهمش ماتتمسخرش علينا

إن شاء الله ماحد يحوش الفلوس فى رجلينا

بنغنى و نرقص بولكا و مازوركا و نسكر طينه

نلعب بوكر و نبقشش دى الجنيهات ملو ايدينا

إن راحت اطيان بابا البركه ف صيغة نينا

.....

كده و الا بلاش يا مدارس دى بلدنا بئت منخوليا

يكفينا بس نعايرها قال ايه عاملين بكالوريا

و الواحده ف طبخة نابت عاوزه لها سبعين كخيا

ما بدال التكنوليه يدوهم طبخاليه

كلها لهجاليه و امور اونطاجيه

نعرف جغرافيا و نحوى وحساب و حاجات تراللى

خمسه فى تسعه بستاشر و باريس فى الوجه القبلى

بونچورنو فعل مضارع مفتوح علا البحرى تمللى

و صنعة هنرى التاسع شيخ حاره فى المتولى

ابجد هوز معناها بالتركى ابئا قابلنى


## مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
التحفجيه

**التحفجيه** اغنيه مصريه الفها بديع خيرى و لحنها سيد درويش من الحان رواية "رن" 1919

تقديم فرقة نجيب الريحانى

## كلمات الأغنية


يا ماشالله ع التحفجيه اهل اللطافه و المفهوميه

اجعلها ليله مملكه يا كريم

دا الكيف مزاجه إذا تسلطن اخوك ساعتها يحن شو شو شوقه

الحشيش بيتى نيتى نيشى اسأل مجرب زى حالاتى

حشاش إرا إرارى يسفخ يوماتى

خمسين جرايه ستين سبعين

هأ هأ هأ يا مرحب

صدق و آمن باللى خلقها و قال كونى جوزه لكل من يدوقها

ما يسلا انفاسها بملايين

بس الاكاده حبس و ظلومه يكفينا شرك يا دى الحكو حكو حكومه

حكو حكو حكو حكو حكومه اول ما نسمع زنه نموسه

تبص تلقا كل الشخوصه اكسبريسات راحم طايرين

ها ها هأ يا مرحب

هو احنا يعنى علشان غلابه لا بتوع قرايه و لا كتابه

يهينونا فلتحيا التفانين

كان يبقا شنبى من غير مؤاخذه

علا كلب رومى وللا علا مع مع معزه

معمع معمع معمع معزه

اول ما تنده وتقول يا قرقر

أجيك مش مشمر من غير تؤخر هو ابن مصر ها يخاف من مين

ها ها هأ يا مرحب

ورينا أجدع بيه وللا باشا يقدر يعايب علا الحشاشه

فشر يا دقدق صلى ع الزين

و أقول لك الحق يوم ما نلقا بلادنا طبت فى اى زنقه

يحرم علينا شربك يا جوزه روحى و انتى طالقة مالكيشى عوزه

دى مصر عايزه جماعه فايقين يا مرحب

## مصادر



تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
مخسوبكو انداس

**مخسوبكو انداس** اغنيه مصريه الفها بديع خيرى و لحنها و غناها سيد درويش



## كلمات
مخسوبكو انداس .. صبخ مختاس .. مسختو بابوتسى يا ناس

مفيس فلوس ... بئيتو منخوس .. فلستو خلاص

نستغلو فى ايه .. يا فندى يا بيه .. مادام البخت موريه

مفيس تهييص .. مفيس اميص .. فينيتو خلاص

فين نروخو ساپاريستى .. دنيا لسه تريبتى

فين نروخو سپاريستى .. دنيا لسه تريبتى

ايام الهيصه فنيتو خلاص

مخسوبكو انداس .. صبخ مختاس ... كفرتو يا ناس

.....

پوكر مفيس .. يابو درويس .. اهاوى رقص مفيس

ازاى يا فندى .. ابن الكيف يقدر يعيس

پوكر مفيس يابو درويس .. اهاوى رقص مفيس

مدام مفيس بدل يارنيس نبيعو ورنيس

سوخنا نروح لمين .. دوخنا يا مسلمين

نسكى لمين و لمين آه

هانتيس مانتيس .. يا بو ارريس انساللا تعيس

.....

سبتو الخماره سكنتو ف خاره .. مفيس ولا واخد باره

عشان نروخ كل ليله ندوخ .. و نيجى منفوخ

ارتيكوليا كليفتى موليفتى الا برياه

افتو كالا پرى كالا سمك بكالاه

ايخيه امان امان ..فين المصر بتاع زمان

ايخيه ايه امان امان..فين المصر بتاع زمان

و المدام فاصولا كى

وللا ياخرالمپو كانت ايام فرج لى كتير

.....

مخسوبكو انداس .. صبخ مختاس .. مسختو بابوتسى يا ناس

مفيس فلوس .. بئيتو منخوس .. فلستو خلاص

## شوف كمان
## لينكات برانيه
* يوتيوب ايمان البحر درويش من فيلم تزوير فى اوارق رسميه
https://m.youtube.com/watch?v=yRd5DIDGKrQ

* يوتيوب ايمان البحر درويش حفله
https://m.youtube.com/watch?v=YhW7mxKNtSM

* فيسبوك مخسوبكو انداس ميس حمدان
https://m.facebook.com/watch/?v=2025183491100130&vanity=alarabytelevision

## مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
العربجيه

**العربجيه** اغنيه مصريه الفها امين صدقى و لحنها و غناها سيد درويش
  


## كلمات

مين زينا احنا العربجيه ياهوه مين

بنشوف غلب و تلطيم عقبال اللايمين

كل الناس ف إشغالها يا افندى رايحين جايين

اللا احنا نفضل بالعشر ساعات قاعدين

الله يكفيكو ياهوه شر القعده اللى بنقعدها

مصلوبين طول النهار انا والجدع دا

ياما بنشوف م الشاوشيه صبح و مغرب و عشيه

علا أى شىء يرازونا يخالفونا و يلعنو ابونا

أهى حاله يعلم بيها سيدك تشكى لمين شىء مش ها يفيدك

طول ما سرعك يا اسطا ف ايدك اوعا تصدق اننا نتهان

.....

اكلنا احنا و البهايم يا اسطا زاد الطاق اتنين

نعيش ازاى يا ناس يا اخواننا العدل فين

ياهوه ورانا عيال غلابه ياكلو منين

لإمتا هنفضل ساكتين كدا جاتنا البين

بتوع الترماى هم اللى يا ناس جابو داغنا

نشتغل ازاى ولله اعتصاماتهم بتنفعنا

.....

الله يكون ف عوننا ياما بنقاسى مع زبوننا

ييجى الزبون دا يركب زى اللى بيلعب عنكب

يحط رجله ف خربتنا و إن قلنا له حاجه يخرب بيتنا

يفضل كده يهرى ف جتتنا قال دا مزاج البيه أحيه

.....

لكن ارجع برضه اقول لك يا اسطا طبقتنا احنا دون

مين زينا يا ناس نردح لاحسن زبون

نفضل ساكتين عليه لحد ما نوصله البيت

و إن قصر ف الاجره نخلى لك ليلته زيت

نقعد نعمل له يا بيه قدام الجيران هليله

و نقول عليه كان راكب وياه مدمزيله

.....

و احنا كمان ياما بنقاسى من زبايننا الهلاسى

ييجى الزبون بنتايه و يروح راكب ويانا

نبئا سايقين علا عمانا والكبوت مرفوع آه يانا

مش عارفين ايه بيجرا ورانا العربجى ليه ماتتوبش عليه


## مصادر

تصنيف:اغانى باللغه المصريه
تصنيف:اغانى سيد درويش
تصنيف:سيد درويش
تصنيف:كلمات اغانى
الموظفين

**الموظفين**

  
## كلمات
هز الهلال ياسيد ... كراماتك لاجل نعيد

يكفي اللى حصل .... كام يوم ووصل ... بقى زرع بصل

هديت واهو راق الحال... ورجعنا للأشغال

دا الموظف منا .... مش وش خناق ولاشومه

لما يحمر عينه والا .... يقوم له قومه

حد الله مابيني وبينك غير حب الوطن ياحكومة

هز الهلال ياسيد كراماتك لاجل نعيد

عشرين يوم راحو علينا إن شا الله ياخدوا عنينا

بس المقصود .... يبقى لنا وجود ... والدنيا تعود

ياما شفنا م الستات .... طلعوا وعملو مظهرات

والكناسين رخرين راسهم والف مقشة

مايكنسو بس كنسه ........ ولا يرشو رشة

والصنايعية راحم جايبين ضلفة أحسن ورشة

هز الهلال ياسيد .... كراماتك لاجل نعيد

الغلب اللى شاربينه .... ياريت العالم شايفينه

دي ماهية ايه .... الكام جنيه .... ياخواتي بريه

من خمسة منه تروح ... وبقيته تقول ابوح

وبسلامتها الست بتاعتي ... ماتتوصاشي

ولابتجبليش فى البطن إلا ... بالجوزعلى الماشي

وييجي الجزار والخضري ... والبقال ينعلو ابو خاشي

هز الهلال ياسيد .... كراماتك لاجل نعيد

مستخدم الايام دي ........ ذمة مفيش أحسن من دي

بليسنسيهات ودبلومات يرطن بلغات

فى الشغل ياسيدنا يابيه ثمانين مايجيبوا ايديه

مفيش إنااسفهناكم زي ماانت راسي

ماحناش حبة بلاليص حطينها فوق الكراسي

بكره المولى يعدلها وفي الدنيا دي عمرك ماتقاسي

هز الهلال ياسيد ... كراماتك لاجل نعيد


## شوف كمان

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
بوخمار خنفشار

**بوخمار خنفشار (سكتش كشكش وعائلات زوجاته الاجنبيات )**

  
## كلمات
**تركي**.... بوخومار خنفشار سان خرسيس مرسيس

**سوداني**.... آن ديوسن با أبد الله اضرب يا إدريس

**فلاح** ..... أه يانهارك الاسود فى الواقعة دا هيه الخلطبيس

**شامي** .... وين ها الألعوط هخي الصرماية يا أطل مازنيس

**فلاح**.... ياخي قوم يلعن ابو قرمه فرمة جدك تيس

**سوداني** ..... يابلاوي بديلك حتة نتفة نبوت

خلى لك دماغك فارج لي كي مزبوط

**فلاح** ..... والله أن ماكان فيها زوغان ..... كلتها بالصلا ع النبي فينو

دا العمر ماهوش بعزقة ...... ماتفط ياواد على اخر استيم

**تركي ** ...شقلاباظن بقلاباظن خبصن هرشن شو بيرهك أوتسن دورت

**فلاح**.... وقعت فى عرضك اعتق اخوك أحسن ركبي سابت

**تركي**.... جانم أفندم عقلن يوك

**شامي**... شو بتخمن يازلما وينك بتدشر هون يخرب بيتك

باقصف عمرك هايدي شو بيكون

**فلاح**.... بلا هايدي بلا مايدي جاك نص اردب طاعون

**شامي**.... شو داخلك إسرح لك خيو بحبة صابون

**سوداني**.... ماسكا جينا الناري كادوبا خيلا ليصة هيلا هبا

سكتر مكتر بكتر يابلادي فاسوخ يابلادي مرجان

**تركي**..... كمبيو اصناف أجناس أشكال موتن لار

خاطرتشن حرية تلقى لار لافو لفاتيلار

طبنجات سكينات موتينات لار

**شامي**...... من إيهن بتريد يا أزعر من هيكي التقويص

**فلاح**...... مايعجبنيش م اللستة دي حاجة بلا تهجيص

دا ابو كشكش ولو أنه واقع فى حيصن بيص

مايعيشى إلا حلنجي ولايموتشي إلا جعيص

**سوداني**.... مش سيبك لو كان يتنطط والا اتعفرت والا اتزفلط

**فلاح** ..... ماهي باينه من لبتها الفاتحة ولا الضالين آمين

**يوناني**..... لخبطة خومص مرزطه خومص كلم إنت فريه

موس سفته واخد مجنون كليفتي موليفتي موريه

**تركي**..... استاكر ياخبصات نجسات ياللا بسك عليه

**يوناني**..... آنستو ياخبيبي سرفتو

**شامي**..... إش حالو لو

**فلاح**..... لحد هنا واربط مادام حاينطم دولا

آدي اسمي وآدي ختمي أنا المجتول أدناه

أتعهد بجبولها موته على خيرة الله

لكن من حيث ليث مااعرفشي لااسبانيولي ولا تركى

فالبند الاول مايكونشي القاتل من غير جنسي


## شوف كمان

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
تعا قول لى يا شيخ قندوفلى

**تعا قول لى يا شيخ قندوفلى** اغنيه مصريه الفها بديع خيرى و لحنها سيد درويش غناها نجيب الريحانى

  

## كلمات
تعا قول لى ياشيخ قندوفلى .. لحسن عقلى بقا تراللى

يا ناس يا هوه

إيش نعمل دا الحال طول..اوعا تقول دا فلفل

دا مفيش بقشيش.. سفلقه ولا فيش

و جواز و طلاق .. راح كله فنيش

الخطابين يا مسلمين .. متنيلين متخوزقين

سلقط ملقط .. ياشيخ بهلول

محناش لاقيين .. حق المنزول

شباننا فى الايام دى .. متحفلطين و مقلوظين و مزبلحين

بيعشقم بعضهم .. ضربه تجيهم فى كلاوهيم

آمين آمين

لابسين عياقات مش بنطلونات دى شمازتات حاطين وردات

ياحكومه بحق العيش و الملح اهو دول لازم ينطسو عقاب

يرافقو لهم نسوان ابيحات لا يقولو هباب ولا كتب كتاب

الناس دلوقتى خربت ذمتها و بقت كاوتش

السلعو

يطلقو النسوان ستين طلقه و يقولو معلهش

ياشيخ ولو

لا بيعرفو شرع و نصب و رفع و عيشه مرع و باميه وقرع
 
نازلين لهيط فى القرنبيط ويقولو اخر الزمر طيط

يامصرى قوم يكفيك غطيط .... لحد امتا تعيش عبيط

**كشكش:**

بهاواتنا و باشاوتنا بيتجوزو فرنجيات إحم إحم

واحنا نعقد لهم الا مودا بالسبع لغات

**الخطابين:**

شرم .... برم

**كشكش:**

كومسيه .... كومساه

**الخطابين:**

ان ديه تروا .... البيلى بيلى با

** كشكش:** الله الله

** الخطابين:** اشفع اركع حلم كلم صعفص هات فص

ياشيخ قبقاب

بلا خطابين بلا دياولو

ياللا نشعر فابو زيد و دياب

كومسيه كومساه

ان ديه تروا .... البيلى بيلى با

الله الله



## مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
الجرسونات

**الجرسونات** اغنيه مصريه الفها بديع خيرى و لحنها و غناها سيد درويش

## كلمات

هنا جروپى هنا ريليه هنا كافيه دى لا بيه

اهى شغلتنا كده يا افنديه نفضل نحزق بالصفه ديه

نهاتى و اللى نقوله نعيده كإننا بنقرا ف عديه

دا الجرسون منا يا بيه و حياتك له الجنه

ياما بنقاسى خوته و دوشه و مرمطه يا اخواننا

نفضل شايلين صوانى و ماشيين زى المكوك رايحين جايين

يبقا دا يصقف و دا يهاتى و دا يخبط كدا بوريه

ياخواتى خلو عقلنا سبعه سباتى هيلحسوه

اهو المقدر يانى عليه يفرح يكدر مش بايديه

بلا مارتينى بلا ويسكى و صودا

دا الجرسون عايش عيشه سوده

كان مالنا احنا و مال الكار دا

و لسه ياما هشوف ياسى فوده

احسب يا بيه كام كيلو بنمشى ف الساعه

بس من البوفيه للزبون كدا من غير لكاعه

دا عايز دورين و دا تلاته دا عايز فرموت و دا چيلاته

دا عايز ويسكى و دا بيره و دا مزه و دا منجه و دا كافيه

أحيه لاهو الجرسون عقله دفتر توب عليه

زبايننا مالها جرا لها ايه بقشيش مفيش يا اخواننا ليه

دا التشطيب دا و منع الخمره خلو عيشتنا جهنم حمره

كان ييجى الزبون لنا طينه نغالطه و نجرده يا ابو سمره

اللى عنده عيال يا بيه يعيش إزاى الايام دى

و ياريت ع الشقا اللى احنا فيه بنزيد يا سى حمدى

يا ناس دا حرام دا احنا غلابه

آدى احنا عملنا لنا نقابه

طول ما احنا يا صاحبى ايد واحده مش ممكن ننضام

برضه مسيرنا نبلغ أمانينا بالوئام

## مصادر



تصنيف:اغانى باللغه المصريه
تصنيف:اغانى سيد درويش
تصنيف:سيد درويش
تصنيف:كلمات اغانى
عيلة خان

**عيلة خان** او اسرة خان (صينى تقليدى: 漢朝; صينى متبسط: 汉朝; پينيپين: Hàn&nbsp;Cháo, نطق:  \خان تشاو\; انجليزى: Han Dynasty; 206 ق م—220 م) كانت تانى عيله ملكيه للصين, و كان قبلها عيلة تشين (Qin) (221—206 ق م). اسسها Liu Bang الزعيم المتمرد الفلاح, اتعرف بعد ما مات بانه الامبراطور Gaozu بتاع خان. اتحكم عيلة خان وقف لفتره قليله من عيلة شين () (9–23 م) من الريجينت/الوصى السابقى Wang Mang. الفتره دى اللى ماكانش فيه عيله بتحكم فيها بتفصل فترة حان لفترتين: خان الغربيه (206 قم—9 م) و خان الشرقيه (25—220 م). بتتمد لأربع قرون, الفتره بتاعة عيلة خان بتعتبر عصر دهبى فى التاريخ الصينى. لحد انهارده, اغلب السلاله الصينيه بيقولو على نفسيهم ”خانيين“.
250px|thumb|حكم خان فى 87 ق م (بنى), مع ولايات (نقط حمرا) و محميات (نقط خضرا)
اللغه الصينى القديمه كانت هى اللغه اللى بيتكلموها وقتها. الاديان المنتشره كانت: تاويّه (انجليزى: Taoism) و كونفوشيوسيّه و الديانات الصينيه الفولكلوريه. العمله كانت: Wushu.

## نوتات

عيلة خان
تصنيف:تاريخ الصين
تصنيف:عيلات مالكه
العوجه

**العوجه** هى مدينه عراقيه موجوده فى محافظة صلاح الدين شمال مدينة بغداد.
## لنكات برانيه

تصنيف:مدن العراق
معركة مجيدو

[تصغير|يسار|300بك|
[تحوتمس التالت قاد الجيش المصرى فى معركة مجيدو.]]
**معركة مجيدو** ، معركه تاريخيه مهمه خاضها الجيش المصرى بقيادة تحوتمس التالت.
فى السنه التانيه و العشرين من عهد تحوتمس التالت قام تحالف عسكرى ضد مصر بقيادة ملك قادش فى شمال سوريا ، بطبيعة الحال بتأييد ملك ميتانى. فى فترة الازمه دى حتشبسوت اتوفت و انفرد تحوتموس التالت بحكم مصر و لمدة كام شهر حضر الجيش لغاية ما بقى جاهز لخوض حرب ضد التحالف. اول حمله عملها تحوتمس التالت متسجله بالتفصيل على جدران معبد بناه فى الكرنك فى طيبه. طلع تحوتمس بالجيش على غزه و منها راح على ياهامى فى جنوب جبل كارميل و هناك قرر مفاجاءة اعداء مصر بهجوم على معسكراتهم فى مجيدو فى شمال شرق كارميل على بعد حوالى 20 كم من حيفا الحاليه. تحوتمس اختار طريق وعر وضيق عبر الجبال ماكانش متوقع من الاعادى و انقض عليهم بهجمه قاضيه و استولى الجيش المصرى على مجيدو بعد ما حاصرها تمن تشهر.

فى الحملات التانيه اللى ما اتسجلتش بالتفصيل قدر تحوتمس انه يستولى على قادش و على مدن تانيه فى منطقة وادى البقاع و استولى على الموانى الفينيقيه على البحر المتوسط و حولها لقواعد مصريه للامدادات.

انتصار الجيش المصرى فى معركة مجيدو مهد الطريق لتأسيس الامبراطوريه المصريه.

تصنيف:تاريخ مصر
تصنيف:معارك عسكريه
تصنيف:حروب
الامبرياليه اعلى مراحل الراسماليه

*الإمبريالية اعلى مراحل الرأسمالية* ( Империализм как высшая стадия капитализма) هو اسم كتاب الفه ڤلاديمير لينين. فى الكتاب لينين عمل تحليل للفتره التاريخيه اللى كانت بعد الحرب العالميه الاولى, حسب الماديه الجداليه *( dialectical materialism)* بتاعت كارل ماركس, و قيام الدول المنتصره فى الحرب باستعمار الدول الخسرانه و قيامها باستعمار دول العالم التالت و تقسيم ثرواتها و اسواقها ما بينهم و فيه نقد للحاله الاجتماعيه فى البلاد اللى بتطبق الراسماليه, اتباع الماركسيه اللينينيه و اللينينيه بيشوفوا ان الكتاب دا من اهم اركان تيارهم السياسى و الفكرى. الكتاب بينتمى للكتب السياسيه و الاقتصاد السياسى.

تصنيف:كتب
تصنيف:شيوعيه
جامع القائد ابراهيم

تصغير
thumb|جامع القائد ابراهيم
**"جامع القائد ابراهيم"** او **"جامع ابراهيم"** , بيعتبر من اشهر الجوامع اللى فى اسكندريه و اشهرهم فى منطقة محطة الرمل. الجامع مشهور بمئذنته الطويله و التصميمه المميز, و كمان بصلاوات التراويح و التجهد فى شهر رمضان. الجامع اتبنى فى سنه 1948 و صممه المهندس المعمارى الايطالى اللى كان عايش فى مصر ماريو روسى ,اللى كان كبير المهندسيين فى وزارة الاوقاف المصريه, و اتبنى فى الذكرى المئويه لوفاة ابراهيم باشا ابن محمد على باشا و اتجدد فى عهد الملك فؤاد الاول. الجامع بيعتبر من اشهر الجوامع فى اسكندريه مع جامع المرسى ابو العباس

تصنيف:جوامع مصر
تصنيف:اسكندريه
تصنيف:جامع
تصنيف:معابد
تصنيف:اسلام
تصنيف:جوامع
تصنيف:مبانى عباده
تصنيف:مساجد
الامام الاكبر

**الإمام الاكبر** دا لقب بياخده شيخ الازهر الشريف فى مصر. ابتدى اللقب دا بعد ظهور القانون رقم 103 لسنة 1961 م, المخصوصا بتطوير الازهر, بعد القانون دا بقى شيخ الازهر هو الإمام الاكبر فى مصر, وليه مركز و اهميه فى الدول الاسلاميه التانيه, و ليه الرأى فى كل حاجه ليها علاقه فى الشئون الدينيه و تفسير القران و العلوم الاسلاميه. شيخ الازهر او الامام الاكبر بقى بيتعين بقرار من رئيس الجمهوريه المصرى, بعدا ما يتم اختياره من مجمع البحوث الاسلاميه.

## شوف كمان
* شيوخ الأزهر

## مصادر

تصنيف:اسلام
تصنيف:شيوخ
تصنيف:القاب
تصنيف:الازهر
مصرنا وطننا سعدها أملنا

**مصرنا وطننا سعدها أملنا**
## كلمات
**مصرنا وطننا سعدها أملنا** ..

**كلنا جميعا للوطن ضحية**

**أجمعت قلوبنا هلالنا وصليبنا**..

**أن تعيش مصر عيشة هنية**

عزك حياتنا .. ذلك مماتنا

يامصر بعدك .. مالناش سعادة

لولا اعتقادنا ... بوجود إلهنا .. كنا عبادنا .. النيل عبادة

مصرنا سعدنا.. أملنا .. كلنا جميعا للوطن ضحية

أجمعت قلوبنا.. هلالنا وصليبنا ... أن تعيش مصر عيشة هنية

حبك كفاية .. مالوش نهاية .. كله مزايا من فضل ربي

مهما قاسينا .. مفروض علينا .. موت المجاهد .. من غير ذنب

مصرنا وطننا سعدها أملنا .. كلنا جميعا للوطن ضحية

أجمعت قلوبنا هلالنا وصليبنا..... أن تعيش مصر عيشة هنية

روحنا فداكى .. مالناش سواكى .. ربك معاكى فى كل ساعة

وباتحادنا .. نبلغ مرادنا .. ويد الله مع الجماعة

مصرنا وطننا سعدها أملنا كلنا جميعا للوطن ضحية

أجمعت قلوبنا هلالنا وصليبنا.... أن تعيش مصر عيشة هنية

احنا غايتنا نرفع رايتنا .... أحرار خلقنا نأبى المذلة

ياعيشنا سعدا ......... يامتنا شهدا

لنحيا مصر امة مستقلة

تصنيف:اغانى وطنيه مصريه
تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
اقتصاد عدم التدخل

**اقتصاد عدم التدخل** منقوله عن تعبير الفرنساوى laissez-faire (), اللى معناه "خلى الامور لوحدها". فى الاقتصاد المصطلح دا بيدعوا ان الحكومه ملهاش دعوة بالتجارة و المفروض متدخلش فى القرارات بتاعتها و لا فى الاقتصاد, الا فى الضروره القصوى. المبدأ دا مبدىء راسمالى بتدعمه الليبراليه كلاسيكيه. و بترفضه جامد الليبراليه الاشتراكيه. اللى بيئيدوا النظام الاقتصادى دا بيشوفوا ان الدولة اللما مبتدخلش فى السوق و قرارتها, الاقتصاد حيتحسن و حيظبط نفسه بنفسه و ان الملكيه الفرديه الخاصه المطلقه بتعتبر عندهم جزء من الحرية الشخصيه.
 
## شوف كمان

* اقتصاد السوق الحر
* اقتصاد مختلط
* اقتصاد شمولى

تصنيف:ايديولوجيات اقتصاديه
تصنيف:مصطلحات اقتصاديه
تصنيف:ليبراليه كلاسيكيه
كاماسوترا

thumb|300px|رسم فنى لوضع جنسى من الكاماسوترا
left|200px
**الكاماسوترا** (  &nbsp;*Kamasutra*) بيعتبر اهم كتاب هندى لتعليم فن ممارسة الجنس و الاوضاع الجنسيه. الف الكتاب *مالاناجا فاسيايانا* (Mallanāga Vātsyāyana) فى القرن الرابع باللغه السنسكريتى. بيتكون الكتاب من اربعين فصل فى سبع اجزاء. الكتاب كان فى الاصل للمتجوزين الجداد عشان يكتشفو بعض و يتمتعو عن طريق الممارسه الجنسيه من بعض. الكتاب بيعلم الراجل ازاى يرضى الست وقت الممارسه الجنسيه عشان تتبسط و ترضى عنه. كتاب كاماسوترا كتاب مشهور و فيه رسومات بتوضح الاوضاع الجنسيه و اترجم للغات كتيره. الكتاب ما بيعتبرش الكتاب الوحيد اللى اتكتب زمان فى الموضوع ده فمثل فيه كتاب للمؤرخ و الامام المشهور جلال الدين السيوطى (1445-1505) اسمه "** [[نواضر الايك فى معرفة النيك]] **" حكى فيه هو كمان عن الممارسه و الاوضاع الجنسيه و استخدم فيه كلمات صريحه

## مصادر

تصنيف:جنس
تصنيف:كتب
ليستة رؤسا وزارة مصر

ملف:Coat of Arms of the Sultan of Egypt.svg|(1914–1922)
ملف:Coat of arms of the Egyptian Kingdom 2.png |
ملف:Coat of arms of Egypt (1922–1953).svg|(1922–1953)
File:CoA Kingdom of Egypt.jpg|
File:Coat of arms of the Egyptian Kingdom.png |
File:Coat of arms of Egypt (1953–1958).svg |(1953–1958)
File:Coat of arms of the United Arab Republic (1958–1971).svg |(1971-1958)
File:Coat of arms of Egypt (1972-1984).svg | (1972–1984)
File:Seal of the President of Egypt (1958–1972).svg |(1958–1972)
File:Coat of arms of Egypt.svg |(1984–2012)
File:Coat of Arms of Egypt on flag.png|الشعار على العلم المصرى
ملف:Coat of arms of Egypt (Official).svg|حاليا

## الوزاره

تصنيف:رؤساء وزرا مصريين
رؤسا وزارة مصر
تصنيف:كل الليستات
تصنيف:رؤساء
عاطف صدقى

**عاطف محمد نجيب صدقى** (30 اغسطس 1930 - 25 فبراير 2005) كان رئيس وزرا مصر من مواليد محافظة القليوبيه. مسك رئاسة الوزراة فى فترة ما بين سنة 1986 و لحد 1996. اتعرض لمحاولة اغتيال على ايد مجموعة من جماعة الجهاد الاسلامى المتطرفه و نجا من محاولة الاغتيال

## مصادر

## لينكات برانيه
* 

تصنيف:رؤساء وزرا مصريين
تصنيف:قانونيين مصريين
تصنيف:اكاديميين مصريين
تصنيف:سياسيين من الحزب الوطنى الديمقراطى
تصنيف:قليوبيين
تصنيف:ناس من طوخ
تصنيف:متعلمين فى جامعة پاريس
تصنيف:متعلمين فى جامعة القاهره
على لطفى

**على لطفى محمود** (6 اكتوبر 1935 - 27 مايو 2018) اتولى منصب رئيس وزرا مصر فى الفترة من 4 سبتمبر 1985 لحد 9 نوفمبر 1986

## مصادر

## لينكات برانيه
* 

تصنيف:اقتصاديين مصريين
تصنيف:رؤساء وزرا مصريين
تصنيف:وزراء ماليه مصريين
تصنيف:برلمانيين مصريين
تصنيف:سياسيين مصريين
تصنيف:اكاديميين مصريين
تصنيف:خريجين جامعه عين شمس
تصنيف:سياسيين من الحزب الوطنى الديمقراطى
تصنيف:فيوميه
عدلى يكن

File:ModernEgypt, Opening of Luxor-Aswan rail line, Album-2-BAL-00000606-0028.jpg
**عدلى باشا يكن** (24 يناير1864-22 اكتوبر 1933) كان رئيس وزارة مصر تلات مرات. اتولد فى مصر و اتعلم فى المدرسة الألمانية والفرير والجزويت ومدرسة مارسيل, فأتقن اللغة الفرنسية كمان اتعلَّم فى فرنسا , شكل وزارته الاولانيه فى (16 مارس 1921 و فضلت لحد 24 ديسمبر 1921) و .كان وزير المعارف ( وزير التعليم) و مسك مناصب تانيه مهمة فى حياته. اسس كمان حزب الاحرار الدستوريين فى اكتوبر سنة 1922 . مات فى باريس سنة 1933.

## وزراته
250 px|left|thumb|عدلى يكن باشا
* الوزاره الاولانيه: (16 مارس 1921- 24 ديسمبر 1921)
* الوزاره التانيه : (7 يونيه 1926- 21 ابريل 1927) , كان وزير الداخليه فيها كمان
* الوزاره التالته : (3 اكتوبر 1929- الاول يناير 1930)

تصنيف:مواليد 1864
تصنيف:وفيات 1933
تصنيف:رؤساء وزرا مصريين
تصنيف:وزراء داخليه مصريين
تصنيف:وزراء خارجيه مصريين
تصنيف:وزراء تعليم مصريين
تصنيف:رئيس البرلمان المصرى
تصنيف:برلمانيين مصريين
تصنيف:سياسيين مصريين
تصنيف:مصريين اتراك
تصنيف:مصريين البانيين
انقلاب

**الانقلاب** (فرنساوى و انجليزى: Coup d'état, نطق فرنساوى: ; تسميات تانيه فى الانجليزى: coup, putsch, overthrow), هو تغيير نظام الحكم بالعافيه , غصب عن الحكومه و حكم الدولة اللى موجوده و تسليم الحكم لناس بديله.

فيه انواع للانقلاب لو الشعب او جهات سياسيه بتئيد الشعب او جزء منه لحد بتتسمى ثورة. اغلب الانقلابات بتبكون عسكرية و بيعملها شخص او مجموعة معينه بتجمعهم اهداف معينه و محدده, و بيكونوا جوه مؤسسه الحكم نفسها سواء كانت جهة سياسيه او عسكريه. الانقلاب انواع فيه انقلاب ابيض هو الانقلاب السلمى بدون نقطة دم فى محاولة الاستيلاء على السطله فى البلد.

## اصل الكلمه
اصل كلمة انقلاب  

## بيان رقم واحد
اللى بيتزعمو الانقلاب غالبا بيذيعوا بيان معروف بالبيان رقم واحد. اللى فيه بيشرحوا ليه قاموا بالانقلاب , غالبا مش بيسخدموا اللفظ دا و بيسموها ثوره, و ايه اهدافهم المعلنه و هما مين اصلا.

## مصادر

تصنيف:انقلابات
تصنيف:مصطلحات سياسيه
بيان رقم واحد

**البيان رقم واحد** هو البيان الاول اللى يعلن فيه قادة الانقلاب انهم استولوا على السلطة, و هذا ما يميز الانقلاب عن الثورة, لان الثورة تكون فى العلن ،اما الانقلاب فيكون مفجأة و فى السر تحت لواء جهات معينة .في البيان رقم واحد ياتي لشرح اسبابه لاجل استعطاف الناس والشعب و كسب ثقتهم لحد لا يتم شن انقلاب تانى ضدهم .
غالبا يتم تحاشي ذكر كلمة انقلاب فى الاعلان و يزين على اساس انه ثورة او وثبة او انتفاضة او اى تعبير يعبر على ان هذه ارادة الشعب او جزء منه. من البيانات رقم واحد المشهورة هو البيان اللى ذاعه انور السادات بعد انقلاب 52

تصنيف:مصطلحات سياسيه
تصنيف:انقلابات
فلوس

"**الفلوس**" بيعرفها الاقتصاديين بانها اى حاجه مقبوله قبول سنة من الكل عشان يتدفع بيها الديون و شرا السلع او الخدمات اللى الانسان بيحتاجها او عشان يسدد الديون اللى عليه, يعنى اى حاجه ليها قبول عند كل افراد المجتمع تستخدم كوسيلة فى تبادل السلع او الخدمات بتعتبر فلوس. الفلوس بتعتبر ظاهرة اجتماعيه, كونها جزء اساسى و مهم فى النشاط الاقتصادى و التجارى, اللى هو نشاط اجتماعى.
## امثله
* جنيه مصرى (هيا الفلوس اللى بيستخدموها الناس فى مصر)
* دولار أمريكى (هى الفلوس اللى بتستخدم فى امريكا ودول كثير و قيمتها عاليه جدا )
* يورو (هى الفلوس اللى تستخدم فى بعض دول الاتحاد الاوروبى و قيمتها عاليه جدا)
* ريال السعودي (هيا الفلوس اللى يستخدموها الناس فى المملكه العربيه السعوديه)
* جنيه استيرلينى (الفلوس اللي بيستخدموها فى انجلترا العظمى)

## لينكات برانيه
* 
## مصادر

تصنيف:اقتصاد
تصنيف:محاسبه
مضيق تيران

تصغير|مضيق تيران

تصغير|يسار|جزيرة تيران
تصغير|يسار|جزيرة صنافير
**مضيق تيران** هو ممر مائى عرضه 4,50 كم , المضيق مابين شبه جزيرة سينا و شبه الجزيرة العربيه. المضيق بيفصل خليج العقبه عن البحر الاحمر. فى الممر المائى دا فيه جزيرتين مصريتين جزيرة تيران و جزيرة صنافير. القى جمال عبد الناصر خطابا قال فيه تيران مصرية . المضيق اتقفل بأوامر من جمال عبد الناصر فى سنة 1967 و بكدا دخلت مصر فى حرب 67

## مصادر

تصنيف:مضايق
وكر الديب

thumb|left|225px|بقايا وكر الديب دلوقتى.
**وكر الديب** او جحر الديب , كان اسم مقر هيتلر فى وقت الحرب العالميه التانيه , ومنه أدار المعارك الحربيه فى الحرب و طلع قرارته السياسيه. هيتلر خلى المقر دا مقره الرسمى من 23  يونيه من سنة 1941 , لما الحرب العالميه جامدت, المقر كان متئمن جامد و عليه حراسه كبيره جدا . المقر مكانه على مسافة 5 كم شرق مدينة رستنبورج ، فى غابة من غابات بروسيا الشرقيه.

تصنيف:المانيا النازيه
تصنيف:الحرب العالميه التانيه
ويلهم فريك

تصغير|فلهيلم فريك
**فلهيلم فريك** (المانى: Wilhelm Frick) (اتولد 12 مارس 1877 - مات 16 اكتوبر 1946) كان سياسى نازى و واحد من القيادات المهمة فى الحزب النازى , مسك منصب وزير الداخليه فى المانيا النازيه من سنة 1933 لحد سنة 1943. بعد ما خلصت الحرب العالميه التانيه اتحاكم فى محاكم نورنبيرج و اتحكم عليه بالاعدام.
## مصادر

تصنيف:مواليد 1877
تصنيف:وفيات 1946
تصنيف:محامين المان
تصنيف:سياسيين المان
تصنيف:نازيين
تصنيف:مجرمين المان
تصنيف:ادينو بجرايم ضد البشريه
جامعه كامبريدج

thumb|100px|لوجو جامعة كامبريدچ

**جامعة كامبريدچ** ( University of Cambridge) هى جامعه ف انجلترا

## تاريخ
جامعة كامبريدچ اتأسست سنة 1209و بتعتبر تانى اقدم فى العالم العلوم فيها بتدرس بالانجليزى,

## مكان
جامعة كامبريدچ فى مدينة كامبريدچ، فى المملكه المتحده.

## مكانتها
جامعة كامبريدچ بتعتبر من اكتر الجامعات المميزه فى العالم. وهى عضو فى مجموعة راسل للجامعات , ودايما بتبقى ما بين المركز الاول و المركز التانى مع جامعة اوكسفورد.

## خريجين
خريجين جامعة كامبريدچ اللى اخدوا جايزة نوبل وصلو ل87 من سنة 2010. الجامعة اتخرج منها علما و مشاهير كتار زى ايزاك نيوتن و چيمس ماكسويل و تشارلز داروين و فرانسيس بيكون.
## الكليات

# 12px|Christ's College heraldic shield Christ's كلية المسيح كامبريدج
# 12px|تشرشيل College heraldic shield تشرشيل
# 12px|Clare College heraldic shield Clare كلير كوليدچ كامبريدج
# 12px|Clare Hall heraldic shield Clare Hall
# 12px|Corpus Christi heraldic shield كورپوس كريستى
# 12px|Darwin College heraldic shield Darwin
# 12px|Downing College heraldic shield Downing
# 12px|Emmanuel College heraldic shield Emmanuel
# 12px|Fitzwilliam College heraldic shield Fitzwilliam
# 12px Girton
# 12px|Gonville and Caius College heraldic shield Gonville & Caius
# 12px Homerton
# 12px|Hughes Hall heraldic shield Hughes Hall
# 12px|Jesus College heraldic shield Jesus
# 12px|King's College heraldic shield King's كينجز كوليدچ كامبريدج
# 12px|Lucy Cavendish College heraldic shield Lucy Cavendish
# 12px|Magdalene College heraldic shield Magdalene
# 12px Murray Edwards
# 12px|Newnham College heraldic shield Newnham
# 12px|كلية پيمبروك ، كامبريدج heraldic shield Pembroke
# 12px|Peterhouse coat of arms Peterhouse
# 12px|Queens' College heraldic shield Queens'
# 12px|Robinson College heraldic shield Robinson
# 12px|Selwyn College heraldic shield Selwyn
# 12px|Sidney Sussex College heraldic shield Sidney Sussex
# 12px|St Catharine's College heraldic shield St Catharine's
# 12px St Edmund's
# 12px|St John's College heraldic shield St John's كلية سانت جونز كامبريدج
# 12px|Trinity College coat of arms Trinity ترينيتى كوليدچ (كامبريدج)
# 12px|Trinity Hall heraldic shield Trinity Hall ترينيتى هول كامبريدج
# 12px|Wolfson College Crest Wolfson

## لينكات خارجيه

* موقع جامعة كامبريدچ الرسمى
* اتحاد طلبة جامعة كمبريدچ
* اتحاد خريجى جامعة كمبريدچ
## شوف كمان
* اوكسبريدچ
* جامعة اوكسفورد
* مجموعة راسل للجامعات
## مصادر

جامعة كامبريدج
تصنيف:جامعات انجلترا
تصنيف:مجموعة راسل للجامعات
تصنيف:جامعات
تصنيف:جامعات المملكه المتحده
تصنيف:متعلمين فى جامعة كامبريدج